《赠华岩院玉真上人》
宋代·陈舜俞

青萝翠竹锁禅关，门对松林第一湾。
白发老禅应有道，等闲随客达前山。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。